ད་ལོའི་ཕྱི་ཟླ་༩པའི་ནང་ཨ་རིའི་གཞུང་གིས་མཉམ་འབྲེལ་རྒྱལ་ཚོགས་ལ་བྱང་ཀོ་རི་ཡའི་རྡུལ་ཕྲན་མཚོན་ཆ་ཚོད་ལྟའི་ཐད་དམ་དྲག་བྱེད་པའི་རེ་འདུན་རབ་དང་རིམ་པ་ཞུས་ཡོད་པ་ལྟར།མཉམ་འབྲེལ་རྒྱལ་ཚོགས་ཀྱིས་བྱང་ཀོ་རི་ཡའི་རྡུལ་ཕྲན་མཚོན་ཆ་ཚོད་ལྟའི་ཐད་དམ་དྲག་གི་བཀའ་རྒྱ་བསྒྲགས་ཡོད་ཀྱང་།བྱང་ཀོ་རི་ཡ་གཞུང་གིས་དེ་ལ་ཉན་འཇོག་རྩ་བ་ནས་བྱས་མེད་པ་མ་ཟད།ཨ་རིའི་ས་ཐོག་ཏུ་སྙོབ་ཐུབ་པའི་ཤུགས་ལྡན་རྡུལ་ཕྲན་མཚོན་ཆ་བཟོ་བསྐྲུན་བྱེད་ཀྱི་ཡོད་པའི་དོགས་པ་ཡོད་པ་དང་།ཟླ་བ་སྔོན་མའི་ནང་ཨ་རིའི་དམག་སྡེའི་དྲུང་ཆེ་ཇེམ་མེ་ཊི་ཡིས།བྱང་ཀོ་རི་ཡས་ཨ་རིར་རྡུལ་ཕྲན་མཚོན་ཆས་རྒོལ་འཛིང་བྱེད་སྲིད་པའི་འཇིགས་སྣང་ཇེ་ཆེར་འགྲོ་བཞིན་ཡོད་སྐོར་བརྗོད་ཡོད་པ་རེད།